ناس کورد-
شەڕى چەکداریى لەنێوان پاسەوانەکانى دوو پەرلەمانتارى عێراق لەشارى بەغدا هەڵگیرسا و ئەوەش ترسى خستە نێو دڵى هاووڵاتیانەوە لە شوێنى ڕووداوەکە.
بەپێى ئەو گرتە ڤیدیۆییانەى دەست "ناس کورد" کەوتووە (شەممە 12ى کانونى یەکەمى 2020)، لە شارى بەغدا شەڕە تەقە لەنێوان پاسەوانەکانى هەردوو پەرلەمانتار تەڵاڵ زەوبەعى و کەریم ئەبو سۆدە هاتووەتە ئاراوە، بەهۆى ئەوەشەوە ترسى لە دڵى هاوڵاتیانى ناوچەکە دروستکردووە.
بەپێى گرتە ڤیدیۆییەکان، پاسەوانەکان بە چەکى سوک تەقە بە هەوادا دەکەن و هاووڵاتیانى ناوچەکەش شڵەژاون، ڕووداوەکە لە ناوچەى ئەبو غرێب ڕوویداوە.
سەرچاوەیەکى ئاگادار لە ڕووداوەکە بە "ناس کورد"ی وت، لەکاتى قیرتاوکردنى یەکێک لە شەقامەکان کە هەردوو پەرلەمانتارەکە ئامادەبوون و شەڕە قسە لەنێوانیاندا ڕوویداوە، دواتر بووە بە شەڕە تەقە لەنێوان پاسەوانەکانیاندا و دەنگۆى ئەوەش هەیە بریندار لەنێوان هاووڵاتیاندا هەیە.